Sterrekykpiekniek: Pollie ons gaan Sterre kyk | Afrikaanse Taalmuseum en -monument
Sterrekykgeesdriftiges moenie die eerste Sterrekykpiekniek van die jaar by die Afrikaanse Taalmonument op Paarlberg op Saterdag 21 Januarie 2017 misloop nie. Tydens dié pieknieks kan besoekers die sterrehemel verken met die hulp van die Orion Observasie Groep (OOG), ‘n informele sterrrekundeklub van die Boland.
Die tema van die aand is “Pollie ons gaan Sterre kyk”. Die piekniek begin om 18:00. ‘n Begeleide toer van die Monument word om 18:30 aangebied. Besoekers kan van 20:00 tot 22:30 onder leiding van lede van OOG deur teleskope na die sterre kyk.
Besoekers is welkom om hul eie piekniekmandjies saam te bring of een (teen R250 vir twee persone, of R350 met ‘n mandjie ingesluit) by Volksmond Koffiewinkel te bestel (tel. 021 863 2800). Volksmond sal oop wees vir koffie en ligte verversings. Veilige parkering is beskikbaar en toegang word beheer. Besoekers word aangemoedig om verkykers en warm klere saam te bring. Rook is verbode op die grasperke.
Sterrekykpieknieks vind ook plaas op 18 Februarie (Orion se drie gawe nooientjies) en 25 Maart (Jupiter klop van vroeg tot laat).